[{"text_idx": "#000000", "text": "Ku\u0308lmade su\u0308giso\u0303htute hingesoojenduseks esineb Eestis oma autoriloominguga taas Eesti u\u0308ks edukamaid naisakordioniste \u2013 Tuulikki Bartosik, kelle omapa\u0308rane helikeel on tuntud ka maailmatasemel. Oma soolokontserdiga avab ta u\u0308htlasi o\u0303dusate pa\u0308rimusmuusika kontsertide sarja \u201cReval Folk\u201d."}, {"text_idx": "#000001", "text": "Kontserdil tulevad esitlusele palad Tuulikki autoriplaadilt \u201cStoried sounds\u201d, mida kuulates vo\u0303ib sulgeda silmad ning lasta muusikalainetel kanda end ra\u0308nnakule la\u0308bi eesti maastike, merekohina ja metsamu\u0308ha. Samuti ma\u0308ngib Tuulikki eesti, rootsi ja soome pa\u0308rimusmuusikat. Kontserdi sissejuhatav artist on Katariin Raska (EMTA, parmupill)"}, {"text_idx": "#000002", "text": "Tuulikki Bartosik (1976) on hetkel tuntuim eesti naisakordionist maailmas. Tema looming on kerge, innovatiivne ja va\u0308rske, miksides omavahel looduse helimaastikke akordionihelide ning visuaalkunstnike loominguga. Soome Sibeliuse Akadeemia magistrikraadiga Tuulikki on justkui nagu u\u0308heksa naist korraga: ta on naine, ema ja muusik, olles samal ajal tegev Eestis, Soomes, Rootsis kui Inglismaal akordionisti, helilooja, muusikao\u0303ppejo\u0303u ja kultuurikorraldajana. Ta on to\u0303eline po\u0303hjamaine va\u0308enaine, kes loob ja visualiseerib suurelt ning viib siis need visioonid ka ellu!"}, {"text_idx": "#000003", "text": "Viimasel ajal keskendub Tuulikki oma soolokarja\u0308a\u0308rile ning ra\u0308ndab kontserte andes u\u0308le terve maailma. Eestisse jo\u0303uab ta otse oma Jaapani tuurilt. 2006. aastal asutas Tuulikki koos Celia Roosega Veljo Tormise eestvo\u0303tmisel Eesti Muusika- ja Teatriakadeemia jazzmuusika osakonnas pa\u0308rimusmuusika eriala, mis on ta\u0308naseks saanud kasvulavaks mitmetele tuntud artistidele: Juhan Uppin, Leanne Barbo, ansambel Ru\u0308u\u0308t, Martin Mu\u0308ller ja teised. Tuulikki on ka populaarse Eesti ETNO noorte pa\u0308rimusmuusikute laagri algataja ning Eesti laste ETNO ka\u0308ivitaja. Tema to\u0308o\u0308le ja loomingule vo\u0303ivad ta\u0308nulikud olla mitmed eesti ta\u0308naseks edukad pa\u0308rimusmuusikud."}, {"text_idx": "#000004", "text": "Oma karja\u0308a\u0308ri jooksul on ta ka\u0308inud esinemas Euroopas ning Jaapanis, nii va\u0308iksemates klubides kui ka festivalidel. Ta on koosto\u0308o\u0308s akordionisti ning tantsija Hannah James \u0301iga loonud albumi \u201cChatterbox\u201d, mis valiti prominentse briti pa\u0308evalehe \u201cThe Telegraph\u201d poolt 2015. aasta u\u0308heks parimaks folgialbumiks Suurbritannias."}, {"text_idx": "#000006", "text": "Katariin Raska on hetkel u\u0308ks Eesti aktiivsematest parmupillima\u0308ngijatest, kelle huviks on traditsioonilise ma\u0308ngustiili elushoidmine ning levitamine. Parmupillima\u0308nguga tegi ta algust Norras, kus ta mo\u0303nda aega tutvus ka sealse parmupillima\u0308ngustiiliga, kuid alates o\u0303pingute lo\u0303petamisest, on po\u0303histiiliks ja\u0308a\u0308nud siiski Eestipa\u0308rane parmupillima\u0308ng.\nKatariin on o\u0303ppinud pa\u0308rimusmuusikat TU\u0308 Viljandi Kultuurimakadeemias (2010) ning Norra Muusikaakadeemias, milles omandas ka magistrikraadi (2015)."}]